న్యూఢిల్లీ: విజేతలెవరు? పరాజితులెవరు? ఏ రాష్ట్రంలో ఏ ప్రభుత్వం ఏర్పాటుకానుంది? ఐదు రాష్ట్రాల అసెంబ్లీ ఎన్నికల ఫలితాలపై సర్వత్రా ఉత్కంఠ నెలకొన్న నేపథ్యంలో శనివారం ఉదయం 8 గంటలకు భారీ భద్రతా ఏర్పాట్ల మధ్య కౌంటింగ్ మొదలుకానుంది. కౌంటింగ్ కేంద్రాల మధ్య వేల సంఖ్యలో కేంద్ర బలగాలను మోహరిస్తున్నారు.ఉత్తరప్రదేశ్లో సమాజ్వాదీ-కాంగ్రెస్ కూటమి ఇటీవల బీహార్, ఢిల్లీ తరహాలోనే ఓటర్ల తీర్పు తమకు అనుకూలంగా ఉంటుందని ఆశలు పెట్టుకోగా, ప్రధాని మోదీ సుడిగాలి ప్రచారం, గత లోక్సభ ఎన్నికల్లో బీజేపీ దాదాపు క్లీన్స్పీప్ సాధించడంతో  ఈసారి కూడా గెలుపు తమధేనన్న ధీమాలో కమలనాథులున్నారు. పంజాబ్ ఫలితాలపై గంపెండాశతో ఉన్న కాంగ్రెస్ పార్టీ ఉత్తరాఖండ్, మణిపూర్లోనూ అధికారం నిలుపుకుంటామనే ఆశతో ఉంది. ఆమ్ ఆద్మీ పార్టీకి కూడా ఈసారి గెలుపు అనివార్యమే. ఢిల్లీలో అధికారం చేపట్టిన తర్వాత తొలిసారిగా అటు పంజాబ్, గోవా ఎన్నికల్లో పోటీచేసిన ఆప్ ఓటర్లు తమను ఆదరిస్తారనే నమ్మకంతో ఉంది. గోవా గెలుపు నల్లేరుమీద నడేకనన్న ధీమాతో కమలనాథులు ఉన్నారు.కాగా, ఓట్ల లెక్కింపును అత్యంత ప్రతిష్ఠాత్మకంగా తీసుకున్న కేంద్ర ఎన్నికల సంఘం ఇందుకు తగినట్టు విస్తృత ఏర్పాట్లు చేసింది. యూపీలో 403 నియోజకవర్గాలకు గాను 75 జిల్లాల్లో 78 కౌంటింగ్ సెంటర్లు ఏర్పాటు చేసింది. ఉత్తరాఖండ్లో 15 కౌంటింగ్ సెంటర్లు ఏర్పాటు చేశారు. 117 అసెంబ్లీ నియోజకవర్గాల్లోని అభ్యర్థుల భవితవ్యం ఈవీఎంలలో నిక్షిప్తమై ఉంది. గోవాలో 40 సీట్లకు పోలింగ్ జరగగా, నార్త్, సౌత్ గోవాల్లో రెండు పోలింగ్ కేంద్రాలు ఏర్పాటు చేశారు. మణిపూర్లో 60 సీట్లకు కౌంటింగ్ జరగనుంది.కఠిన మార్గదర్శకాలుఓట్ల లెక్కింపు సందర్భంగా భద్రతా ఏర్పాట్లకు సంబంధించి కఠిన నిబంధనలను ఎన్నికల కమిషన్ అమల్లోకి తెచ్చింది. కౌంటింగ్ హాల్స్లోకి మొబైల్ ఫోన్స్ తీసుకువెళ్లకుండా నిషేధం విధించింది. జనరల్ అబ్జర్వర్లతో పాటు ప్రతి కౌంటింగ్ టేబుల్కు ఒక మైక్రో అబ్జర్వర్ ఉంటారు. కౌంటింగ్ సెంటర్ల లోపల, వెలుపల మూడంచెల భద్రతా ఏర్పాట్లు చేపట్టారు. కౌంటింగ్ సెంటర్ల లోపల కేంద్ర బలగాలను మాత్రమే మోహరిస్తున్నారు. వెలుపల స్థానిక పోలీసులు, ఇతర రాష్ట్రాల పోలీసులతో భద్రతా ఏర్పాట్లను కట్టుదిట్టం చేస్తున్నారు. జనసమ్మర్ధాన్ని, ప్రవేశాన్ని నియంత్రించేందుకు ఎంట్రెన్స్ వద్ద సీనియర్ మెజిస్ట్రేట్ ఒకరు ఉండి పర్యవేక్షిస్తుంటారు. కౌంటింగ్ సెంటర్ చుట్టూ వంద మీటర్ల ఏరియాను పాదచారుల జోన్గా మాత్రమే గుర్తించి, ఆ పరిధిలోకి ఎలాంటి వాహనాలను అనుమతించరు. ఈవీఎంలను స్ట్రాంగ్ రూమ్ నుంచి కౌంటింగ్ సెంటర్లకు భారీ భద్రతా ఏర్పాట్ల మధ్య తరలిస్తారు. దీనిని సీసీటీవీ కెమెరాలతో పర్యవేక్షిస్తుంటారు.
newdhilly: vijetalevaru? paraajitulevaru? e rashtramlo e prabhutvam erpaatukaanundi? aidu rashtrala assembley ennikala phalitaalapai sarvatra utkanta nelakonna nepathyamlo sanivaaram udayam 8 gantalaku bhari bhadrata erpatla madhya counting modalukaanundi. counting kendrala madhya vela sankhyalo kendra balagaalanu moharistunnaru.uttarapradeshlo samajwadi-congress kootami iteevala beehar, dhilli tarahaalone otarla teerpu tamaku anukuulamgaa untundani aasalu pettukogaa, pradhaani modii sudigaali prachaaram, gatha loksabha ennikallo bgfa daadaapu cleenspeep saadhinchadamtho  eesaari kuudaa gelupu tamadhenanna dheemaalo kamalanaadhulunnaaru. panjab phalitaalapai gampendasato unna congress party uttarakhand, manipuurloonuu adhikaaram nilupukuntamane aasato undi. aam aadmi paarteeki kuudaa eesaari gelupu anivaaryame. dhilleelo adhikaaram chepattina tarvaata tolisaarigaa atu panjab, gova ennikallo potichesina ap otarlu tamanu aadaristaarane nammakamtho undi. gova gelupu nallerumeeda nadekananna dheemaatho kamalanaadhulu unnaaru.kaga, otla lekkimpunu atyanta pratishtaatmakamgaa teesukunna kendra ennikala sangham induku taginattu vistruta erpaatlu chesindi. upilo 403 niyojakavargaalaku gaanu 75 jillaallo 78 counting centerlu erpaatu chesindi. uttaraakhandlo 15 counting centerlu erpaatu chesaru. 117 assembley niyojakavargaalloni abhyardhula bhavitavyam eevaemlalo nikshiptamai undi. govalo 40 seetlaku poling jaragaga, narth, south govallo rendu poling kendraalu erpaatu chesaru. manipurlo 60 seetlaku counting jaraganundi.kathina maargadarsakaalootla lekkimpu sandarbhamgaa bhadrata erpaatlaku sambandhinchi kathina nibandhanalanu ennikala kamishan amalloki tecchindi. counting halsloki mobail fones teesukuvellakunda nishedham vidhinchindi. janaral abjarvarlatho paatu prati counting tebulku oka micro abjarwar untaaru. counting centerla lopala, velupala moodanchela bhadrata erpaatlu chepattaru. counting centerla lopala kendra balagaalanu matrame moharistunnaru. velupala sthaanika poliisulu, itara rashtrala polisulatho bhadrata erpaatlanu kattudittam chestunnaru. janasammardhaanni, pravesaanni niyantrinchenduku entrens vadda seanier magistrate okaru undi paryaveekshistuntaaru. counting senter chuttu vanda meaterla erianu paadachaarula jonga matrame gurtinchi, aa paridhiloki elanti vaahanaalanu anumatincharu. eevaemlanu strang room nunchi counting centerlaku bhari bhadrata erpatla madhya taralistaaru. deenini cctv kemeralatho paryaveekshistuntaaru.